CELEX: 62020TN0681
Language: sk
Date: 2020-11-13 00:00:00
Title: Vec T-681/20: Žaloba podaná 13. novembra 2020 – OC/SEAE

18.1.2021   
            
            
               SK
            
            
               Úradný vestník Európskej únie
            
            
               C 19/65
            
         
      Žaloba podaná 13. novembra 2020 – OC/SEAE
      (Vec T-681/20)
      (2021/C 19/70)
      Jazyk konania: francúzština
      
         Účastníci konania
      
      
         Žalobkyňa: OC (v zastúpení: L. Levi a A. Champetier, avocates)
      
         Žalovaná: Európska služba pre vonkajšiu činnosť
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
                  a v dôsledku toho
               
            
                  —
               
               
                  zrušil rozhodnutie z 27. januára 2020 v rozsahu, v akom zamieta návrh žalobkyne na náhradu škody z 27. septembra 2019,
               
            
                  —
               
               
                  v prípade potreby zrušil rozhodnutie zo 4. augusta 2020 v rozsahu, v akom zamieta sťažnosť žalobkyne zo 17. apríla 2020,
               
            
                  —
               
               
                  uložil žalovanej povinnosť nahradiť nemajetkovú a finančnú ujmu žalobkyne, ktoré boli ex aequo et bono stanovené na sumy 20 000 eur a 580 889 eur,
               
            
                  —
               
               
                  uložiť žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 22a Služobného poriadku úradníkov Európskej únie, porušení článku 3.3 Charty úloh a zodpovedností správcov záloh ESVČ, porušení článku 3 Kódexu profesionálnych štandardov pre zamestnancov zodpovedných za finančné overovanie ESVČ a porušení článku 2 rozhodnutia vysokého predstaviteľa Únie pre zahraničné veci a bezpečnostnú politiku PROC HR(2011)008.
               
            
                  2.
               
               
                  Druhý žalobný dôvod je založený na porušení povinnosti náležitej starostlivosti. Žalobkyňa sa v tejto súvislosti osobitne domnieva, že o jej preložení bolo rozhodnuté bez dodržania zásady rovnocennosti pracovných miest a že jej preloženie nebolo s ohľadom na okolnosti prípadu odôvodnené záujmom služby.
               
            
                  3.
               
               
                  Tretí žalobný dôvod je založený na porušení práva byť vypočutý a povinnosti odôvodnenia, ako aj na porušení ochrany osobných údajov a práva na rešpektovanie súkromného života.